Document ID: /roh_data/filtered/fineweb-2-filterrobots_roh.jsonl.gz/1032

Mesemna suentermezdi hai dà in accident tar l’entrada da l’autostrada A13 a La Punt/Reichenau. In camiun vuleva vegnir sin l’autostrada per ir en direcziun da Tusaun. Suenter ch'il camiun era glischnà en il caraun aveva il manischunz pers la controlla sur dal vehichel e quel è glischnà sur l’autostrada, rapporta la polizia chantunala.
Il manischunz grischun da 38 onns n’è betg sa blessà, il donn vid il camiun è grond. Las lavurs da rumida han causà suenter impediments da traffic tar la sortida La Punt/Reichenau fin en per la saira.
RR novitads 18:00